شەفەق نیوز/ ئەو قەیرانە ک کەفتە ناوبەین شاکیرا گورانیچڕ کۆلومپی، وشوی وەرینی جیرارد بیکێە، رەسیە ئەنجام نوویگ، دویای هەڕەشدان شاکیرا وە رسواکردن بیکێە بازیگەر پەرشەلۆنەی ئیسپانی.   ‏
شاکیرا هەڕەشەی ئەوە دا ک نهێنیەیل بیکێە بخەێدە دەیشت، ئەوەیش تا مناڵەیلی لەلای خوەی بمینن، و رووژنامەوانی "ئیل ناسیوناڵ" کەتەلۆنی وت: شاکیرا هەڕەشەی بیکێە دایە ک ئەوەسا گشت نهێنیەیلی ئاشکرا کەێد.
رووژنامەگە وتیش " هاتێ ئی نهێنیەیلە زەردە وە بیکێە بڕەسنێد و شاکیرا بوودە خاوەن هازیگ تا مناڵەیلی بگرێدە باوەش خوەی، چوینکە خوازێد لە ئیسپانیا دەرچوود ولە میامی ئەمریکا داکاسیەێد، و بیکێە رازی لەو کارە نییە.
رووژنامەگە وتیش: هویچ دادوەریگ مناڵەیل نیەێدە داڵگ ئەگەر لەو وڵاتە دەرچوود ک مناڵەیلی لەناوی پەیا بوینە، ئەراوە شاکیرا خوازێد وەی هەڕەشە رخ بیکێە بوەێد، تا واز لە مناڵەیل بارێد.
